MLS# 957108 96134 Mount Zion Loop Yulee $1,450,000 N/A N/A
MLS# 753539 0 Us Hwy 17 Yulee $500,000 N/A N/A
Listing Information Courtesy of: Ed Lawhon Inc
MLS# 925071 851036 Us Highway 17 Yulee $395,778 N/A N/A
Listing Information Courtesy of: Lisa Duke Realty Llc
MLS# 814906 0 Goodbread Rd Yulee $225,000 N/A N/A
Listing Information Courtesy of: Dual State Real Estate Inc Bestaan die Stellenbosch bubble regtig? | Netwerk24
Deur Eileen Kleynhans, Universiteit Stellenbosch 08 Oktober 2019 14:31
Ná my rit lughawe toe, voel ek asof ek Stellenbosch ontvlug het en dat my gemoed sommer ligter is. Miskien bestaan die borrel of miskien is ek net opgewonde oor die vooruitsig van huis toe gaan?
Ek glo ons kan so vasgevang word in die classic uni life dat ons vergeet wat werklik belangrik is. Ons hou onsself besig met koffie-dates, dinge wat ons verplig voel om te doen en as ons dit nie doen nie, wat dan?
Die gevolge van uitstel, is dat alles dan meteens van ons vereis word: akademie, oefen, tussendeur ’n bietjie klasdraf en om uit te kom by iemand wat jy al twee weke tevore ’n opcatch sesh belowe het en nou gedurig raakloop tussen Van der Sterr en Schumann – of nog erger: op pad Meraki toe om uiteindelik by ’n ander vriendin uit te kom.
Ná my rit lughawe toe, voel ek asof ek Stellenbosch ontvlug het en dat my gemoed sommer ligter is.
Maar wat is regtig belangrik? Wat is al hierdie dinge se gevolge? Wat is dié in ewigheidswaarde? Ek sit en wonder.
Daar is net een jy
Ek dink terug aan een van daai koshuisgesprekke wat ek onder verpligting moes bywoon.
Hier is ’n paar gedagtes met ons gedeel, soos dat ons moet ophou doen wat mense van ons verwag, want jóú persoonlikheid, uitkyk en vaardighede is altyd op ’n plek nodig.
Soms voel ek ek het ’n deel van myself verloor wanneer ek my in vreemde omstandighede vind.
“Wees net jouself.”
’n Ander gedagte: Solank jy in die aand met ’n geruste hart gaan slaap, sal die mense wat vir jou omgee, deel in jou geluk!
Gedagte nommer drie het my nogal geruk: “Selfs as jy verander, is jy steeds dieselfde persoon. Jy is steeds jy.”
Soms voel ek ek het ’n deel van myself verloor wanneer ek my in vreemde omstandighede vind. Ek dink na oor my optrede en vergelyk dit met die tipe mens wat ek op hoërskool was. ’n Klein paniekaanvalletjie later besef ek my lewensuitkyk het verander.
LEES MEER: Laat jou innerlike kind uitkom
Daar was ook ander gedagtes:
“Moenie bang wees vir mislukking nie. Leer om dit te aanvaar en hou aan kanse waag. Hou op dink dat die wêreld jou beperk terwyl jy eintlik die een is wat jouself beperk.”
“Doen die dinge wat jy wil doen in plaas van dit wat ander mense wil sien.”
Dit kom terug by gedagte nommer een: Wees net jouself.
Die laaste gedagte herinner my aan hoe belangrik dit is om nie in die borrel vasgevang te wees nie. ’n Mens moenie verstrengel raak in al die moets en moenies nie.
’n Mens moenie verstrengel raak in al die moets en moenies nie.
Ek wil ophou om mense tevrede te probeer stel en te doen wat ander van my verwag. Dit put my uit en steel soveel van my geluk dat dit tot die punt gekom het dat ek moeilik emosie toon oor die dinge wat wel vir my belangrik is.
Vandag sit ek vir die hoeveelste keer my voet neer, maar ek het nie misluk nie – nee, ek is net besig om dié kuns te bemeester.
Glo jy daar is iets soos die Stellenbosch bubble?
En indien nie, in watter borrel is jy vasgevang?
Eileen Kleynhans (20) studeer BCom Bedryfsielkunde aan die Universiteit Stellenbosch. Sy kom oorspronklik van Kroonstad, die hartjie van die Vrystaat.